Lisaks kompetentsi- ning majandusküsimustele kujundavad sellised arengud oluliselt ümber ka linnapildi. Mul pole õrna aimugi, kuidas pilusilmad selliste arendusteni jõudnud on, kuid  kidlasti peavad nad nendega tulevikus elama. Siit on aga paras tõmmata paralleel meie oma õuele. Tallinnas on koostatud kõrghoonete teemaplaneering, kuid diskussioon selle ümber on olnud tagasihoidlik. Samuti on saanud kehtestamisküpseks Sitsi mäe detailplaneering, mille kohaselt ehitatakse Põhja-Tallinnasse Tallinna kõrgeim - 210 m kõrgune ja 60 korruseline - hoone. Vähest diskussiooni ei saa panna süüks Tallinna linnavalitsusele ega ka mitte kinnisvaraarendajatele. Igaüks peab ikka oma huvide eest väljas  olema - linnavalitsus selle eest, et planeerimismenetlus viidaks läbi korrektselt ning arendaja selle eest, et raha teeks raha. Kohalik kogukond aga peaks aktiivselt kaasa rääkima, sest vähemalt paar inimpõlve peab selle tulemusega elama.